Diari Oficial de la Generalitat Valenciana


Sumari del DOGV 152, del 22-03-1984 (1984/802781)

REIAL DECRET 3552/1983, de 28 de desembre, sobre valoració definitiva i ampliacions de mitjàns adscrits als serveis traspassats per l'Administració de l'Estat a la Comunitat Valenciana en matèria de temps lliure.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/12/28/3552/dof/vci/html**

### Dades del document

Número de DOGV
:   152

Data del DOGV
:   22-03-1984

Secció del DOGV
:   DISPOSICIONS GENERALS

Número del document
:   1984/802781


Data del document
:   28-12-1983

Organisme emissor
:   Presidència del Govern

Tipus de document
:   Reial decret

Reial Decret 3552/1983, de 28 de desembre, sobre valoració definitiva i ampliació de mitjans adscrits als serveis traspassats per l'Administració de l'Estat a la Comunitat Valenciana en matèria de temps lliure.  
Per Llei Orgànica 5/1982, d?1 de juliol fou aprovat l'Estatut d'Autonomia de la Comunitat Valenciana, a l'empar del qual s'aprovà el Reial Decret 4154/1982, de 29 de desembre, pel qual es traspassaven funcions i serveis de l'Administració de l'Estat en matèria de temps lliure.   
Atesa la complexitat tècnica dels treballs conduents a la valoració del cost efectiu dels serveis traspassats, els Reials Decrets publicats fins avui han anat acompanyats d' una valoració provisional , i recentment ha estat aprovada la valoració definitiva dels traspassos esmentats dins les corresponents Comissions Mixtes de Transferències.   
L'obtenció d'aquesta valoració definitiva comporta la necessitat d'ampliar determinats mitjans pressupostaris relacionats amb els traspassos esmentats.   
Es per tot això que la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana adoptà, en la reunió del dia 27 de juny de 1983, l'acord oportú amb les relacions annexes, que s'aprova mitjançant aquest Reial Decret.   
En atenció a aquestes consideracions, a proposta dels Ministres de Treball i Seguretat Social i d'Administració Territorial, i prèvia deliberació del Consell de Ministres en la reunió del dia 28 de desembre de 1983,   
DECRETE:   
Article 1.r   
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats i ampliació de mitjans pressupostaris transferits a la Comunitat Valenciana en matèria de temps lliure pel Reial Decret 4154/1982, de 29 de desembre.   
Article 2.n  
Conseqüentment, queden traspassats a la Comunitat Valenciana els béns i personal que figuren en les relacions adjuntes a l'acord de la Comissió Mixta esmentada en els termes i condicions que s'hi especifiquen, i en les quals es consignen degudament identificats i separats els mitjans que es traspassen referents a l'ampliació.   
Article 3.r  
Els traspassos a que fa referència aquest Reial Decret tindran efectivitat a partir del dia indicat en l'acord de la Comissió Mixta.   
Article 4.t   
Els crèdits pressupostaris que figuren detallats en les relacions número 3.2 com a "baixes efectives" en els Pressupostos Generals de l'Estat vigents, seran donats de baixa en els corresponents conceptes pressupostaris i transferits pel Ministeri d'Economia i Hisenda als crèdits habilitats en la secció 32 destinats a finançar els serveis assumits per les Comunitats Autònomes, una vegada trameses al Departament esmentat per part de l'Oficina Pressupostària del Ministeri de Treball i Seguretat Social, els certificats de retenció de crèdit, per a donar compliment al que disposa la vigent Llei de Pressupostos Generals de l'Estat.   
Article 5.é  
El present Reial Decret entrarà en vigor el mateix dia en què siga publicat al "Butlletí Oficial de l'Estat".   
Donat a Baqueira Beret el 28 de desembre de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia per a la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, fou adoptat Acord sobre valoració definitiva del cost efectiu dels serveis traspassats i ampliació dels que foren transferits a la Comunitat Valenciana en matèria de temps lliure pel Reial Decret 4154/1982, de 29 de desembre, en els termes que a continuació s'expressen:   
A) Normes estatutàries i legals en què s'empara la valoració definitiva i ampliació de mitjans traspassats.   
El present Acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que, segons l'Estatut, pertoquen a l'esmentada Comunitat Autònoma, així com el dels pertinents mitjans patrimonials, personals i pressupostaris, i de l'altra, en el Reial Decret 4015/1982, de 29 de desembre, que regula el funcionament de la Comissió Mixta de Transferències prevista en la indicada disposició transitòria quarta de l'esmentat Estatut d'Autonomia, i determina les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans patrimonials, personals i pressupostaris que s'amplien.   
B.1 Béns, drets i obligacions.   
No n'hi ha ampliació.   
B.2 Personal i llocs de treball vacants.   
No hi ha ampliació.   
B.3 Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1981 correspon als serveis traspassats a la Comunitat s'eleva definitivament a 109.006 milers de pessetes. La recaptació d'ingressos per prestació de serveis puja a 63.321 milers de pessetes i la càrrega assumida neta és de 45.685 milers de pessetes, segons detall que recull la relació 3.1.   
2. Els recursos financers destinats a sufragar les despeses originades per l'exercici dels serveis traspassats durant l'exercici de 1983 els detalla la relació 3.2.   
3. El cost efectiu que figura detallat en els quadres de valoració 3.1 serà finançat en els exercicis futurs de la forma següent:   
Transitòriament, mentre que no entre en vigor la corresponent Llei de participació en els Tributs de l'Estat, mitjançant la consolidació en la Secció 32 dels Pressupostos Generals de l'Estat dels crèdits referents als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei Pressupostària.   
 Milers de pessetes  
 de 1981  
a) Costos bruts:  
Despeses de personal 62.875  
Despeses de funcionament 38.957  
Inversions per a conservació, millora i substitució 7.174  
   
Total 109.006  
b) A deduir:  
Recaptació anual per taxes 1 altres ingressos 63.321  
Finançament net 45.685  
Les possibles diferències que es produesquen durant el període transitori, a què fa referència l'apartat anterior respecte del finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant d'una Comissió de liquidació que es constituirà al Ministeri d'Economia i Hisenda.   
C) Data d'efectivitat de l'ampliació de mitjans.   
El traspàs dels crèdits pressupostaris corresponents a l'ampliació, a què fa referència aquest acord, tindrà efectivitat a partir de l'entrada en vigor del Reial Decret pel qual s'aprova aquest Acord.   
I perquè conste, expedim la present certificació a Madrid, el 27 de juny de 1983. Els Secretaris de la Comissió Mixta, Gonzalo puebla de Diego i Maria Blanca Blanquer i Prats.   
Veure imatge


Còpia Permalink ELI